kardosdrur/scandi-wiki huggingface dataset:
Emilie Steffensen

Emilie Steffensen (født 22. maj 2001 i Bording, Danmark) er en dansk håndboldspiller, der spiller for Nykøbing Falster Håndboldklub og Danmarks U/19-pigelandshold. Hun har spillet ungdomshåndbold i FC Midtjylland Håndbold.

Hun blev udtaget til landstræner Jesper Jensens bruttotrup til EM 2020 i Danmark, men var ikke blandt de 16 udvalgte.

Referencer

Eksterne henvisninger 

Håndboldspillere fra Herning-Ikast Håndbold
Håndboldspillere fra Danmark
Personer fra Bording
Game of War: Fire Age

Game of War: Fire Age er et MMOG-spil til IOS og Android udgivet den 25. juli 2013 af spiludvikleren Machine Zone. I 2014 og 2015 var det blandt de mest indtjenende apps.

Spillet havde i flere år underskud grundet ringe omsætning.

Spillet blev dog meget populært da et online meme gik viralt med navnet "6000 kroner game of war", som omhandler en dreng fra Danmark som brugte 6000 kroner på Game of War. Vedkommende påstår dog at det stadig er bedre end at bruge 13000 kroner på League of Legends, hvilket der er spredte meninger om. Ham der gav 6000 kroner til game of war har senere udtalt at der ikke er noget som helst sjovt ved det.

IOS-spil
Android-spil
Computerspil fra 2013
Per Lütken

Per Lütken (født 10. november 1916, død 10. februar 1998) var en dansk designer og glashåndværker. Han blev uddannet på maler- og kunstlærer ved Jens Møller-Jensens Handelshøjskole 1932-38. Jacob E. Bang havde forladt Holmegaard Glasværk i 1941 og straks derefter ledte glasværket efter en ny kunstnerisk leder. Per Lütken kom til Holmegaard i 1942 og havde som sin forgænger aldrig arbejdet med glas før. Mundblæst glas blev udført i et værksted (glashytte) bestående af et varierende antal faglærte håndværkere. Per Lütken leverede masser af nye ideer til nye glasværker.

I løbet af årene erhvervede Per Lütken en stor viden og erfaring om, hvordan glas er lavet og kunne dermed udvikle nye teknikker eller forbedre gamle metoder. Et godt eksempel er "selv-opblæst-teknikken" (1955), der består af damp fra en våd træplade, som glasset holdes imod og dampen blæser skålen op (Denne metode blev brugt til "Arne" og "Provence" -skålen). Per Lütken var interesseret i at lave glas uden forme, men at lave glas, hvor centrifugalkraften bestemmer formen (fx "Selandia" skålen). Dette gælder også for hans Næbvaser fra 1952 af en teknik kendt som pindblæst og blæsning af glasset direkte ned i vådt ler (våd lerform). Endelig udviklede Per Lütken glasserier med farvet rest glas og masser af marmorvirkninger ("Cascade"). Per Lütken har også designet mange populære serviceserier, såsom "Gyldenholm" (1949), "Copenhagen" (1953), "Clausholm" (1958), "Atlantic" (1962).

Per Lütken designede over 3.000 forskellige slags glas. Hans opfindsomhed og respekt for håndværket har placeret ham som en af verdens mest fremtrædende og produktive glasdesignere. Per Lütken deltog med Holmegaard på mange designudstillinger i ind- og udland, ligesom hans designs er repræsenteret på museer rundt om i verden - bl.a Museum of Modern Art i New York.

Per Lütken arbejdede på Holmegaard indtil sin død i 1998.

Se også 
 Glaspuster

Kilder og henvisninger 
 "Glas er liv" af Per Lütken,
 Gyldendals Åbne Encyklopædi
 Holmegaard.dk

Eksterne henvisninger 
 

Kunsthåndværkere fra Danmark
Marshmello

Christopher Comstock (født 19. maj 1992), kendt professionelt som Marshmello, er en amerikansk musikproducer og DJ.

Han fik først international anerkendelse ved at remixe sange af Jack Ü og Zedd og samarbejdede senere med andre musikere som Omar LinX, Slushii, Jauz, Migos, Ookay, Khalid, Selena Gomez, Anne-Marie og Logic.

Se også 
 Marshmallow

Referencer

Eksterne henvisninger 
 

Musikproducere fra USA
Dj's fra USA
Personer fra Philadelphia
Natura 2000-område nr. 124 Maden på Helnæs og havet vest for

Natura 2000-område nr. 124 Maden på Helnæs og havet vest for  ligger ved vestkysten af Fyn. Natura 2000-området har et areal på 2.045 hektar hvoraf ca. 1.696 ha består af hav og 349 hektar er land. Det består af et habitatområde H 108.

Områdebeskrivelse 
Helnæs er en halvø på vestkysten af Fyn som den er forbundet med ved den naturlige dæmning Langøre. Maden er den største del af områdets landareal. Den er et tidligere havområde, der nu er inddæmmet og afvandes via kanaler og pumpe. Den vestlige del af Maden består af et stort strandvoldssystem med strandenge og næringsfattige søer i lavningerne. Maden indeholder desuden både tidligere dyrkede marker, rigkær og ferske enge.
Madens store sammenhængende græsningsarealer indeholder naturtyperne strandeng, rigkær og
overdrev på både sur og kalkrig jordbund, og naturtypen ”tidvis våd eng” har her den største forekomst på Fyn. Vegetationen er særdeles artsrig med flere sjældne plantearter, og orkideen mygblomst har her et af sine få danske voksesteder. Der er kalkrige søer med kransnålalger og næringsfattige søer med små
amfibiske planter. Her findes en bestand af stor vandsalamander, strandtudse og markfirben.

Den nordlige del af Natura 2000-området har stejle kystskrænter og den markante ås
Bobakkerne og Halen med veludviklede kalkoverdrev. Havområdet mod vest er medtaget da det er et yndet område for Marsvin, der er udbredt i hele farvandet omkring Fyn, og med særlig høj hyppighed ved bl.a. Helnæs. Havområdet er mindre end 20 m dybt og strækker sig i hele Helnæs længde fra Halen i nord til det sydligste punkt på Helnæs.

Natura 2000-området består af Habitatområde nr. H108 og
ligger i Assens Kommune i Vandområdedistrikt Jylland og Fyn i vandplanopland Vandplan 1.12 Lillebælt/Fyn

Fredning 
På en nordlige del af Helnæs, som også er en del af Natura 2000-området, er Bobakkerne og Halen, cirka 57 hektar fredet af flere omgange, og staten har overtaget det meste af det fredede areal.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21
 Folder om Helnæs

Natura 2000-planer
EU-habitatområder i Danmark
Fredede arealer i Danmark
Lokaliteter i Assens Kommune
Lampepudsergræs-slægten

Slægten lampepudsergræs (Pennisetum) er forholdsvis stor (med 80-140 arter). De er udbredt i tropiske og subtropiske egne i Afrika, Asien, Australien og Latinamerika. Nogle af arterne er forvildede i Europa og Nordamerika En del af arterne høstes som korn, og nogle få bruges som prydplanter.
Det er én- eller flerårige græsser, hvis maksimale højde kan være alt fra ganske få cm til 8 m. De blomstrende aks er meget tætte og danner kompakte toppe, som er forsynet med stive avner og småtorne. Avnerne er besat med fjeragtige hår.

 Lampepudsergræs (Pennisetum alopecuroides)
 Kikuyugræs (Pennisetum clandestinum)
 Perlehirse (Pennisetum glaucum)
 Afrikansk elefantgræs (Pennisetum purpureum)
 Rød lampepudsergræs (Pennisetum setaceum)

Græs-familien
VM i badminton 2019

VM i badminton 2019 var det 25. VM i badminton afholdt af Badminton World Federation. Mesterskabet blev afviklet i Sankt Jakobshalle i Basel, Schweiz i perioden 19. - 25. august 2019. Schweiz var VM-værtsland for anden gang, men det var første gang, at mesterskabet spilledes i Basel.

Medaljevindere

Medaljetabel

Resultater

Herresingle 

Herresinglemesterskabet havde deltagelse af 64 spillere.

Damesingle 

Damesinglemesterskabet havde deltagelse af 48 spillere.

Herredouble 

Herredoublemesterskabet havde deltagelse af 48 par.

Damedouble 

Damedoublemesterskabet har deltagelse af 48 par.

Mixed double 

Mixed double-mesterskabet har deltagelse af 48 par.

Se også 
 Sudirman Cup 2019

Kilder 
 Basel 2019   
 Tournamentsoftware - TOTAL BWF World Championships 2019

Noter 

Badminton i 2019
2019
Sport i Basel
Bobakkerne og Halen

Bobakkerne og Halen er et fredet landskab på nordenden af halvøen Helnæs ved vestkysten af Fyn på cirka 57 hektar. Området er fredet af flere omgange, senest i 1965 for at forhindre grusgravning og sommerhusbyggeri, og staten har overtaget det meste af det fredede areal. 

Fra  Bobakkerne strækker en velbevaret ås sig mod nordøst  ud på Halen, der afsluttes med strandsøen Flødebøtten ved nordspidsen af Helnæs.   Området rummer en rig flora og insektfauna og i Flødebøtten yngler vadefugle som strandskade, vibe og klyde.  Området er en del af Natura 2000-område nr. 124 Maden på Helnæs og havet vest for.

Naturstyrelsen gennemførte i årene 2010 - 2013 et naturgenopretningsprojekt støttet af EU-programmet LIFE+ i Bobakkerne og på Maden for  at forbedre naturtilstanden og bevaringsstatus for naturtyperne eng, mose og overdrev, og forbedre bevaringsstatus for orkidéen mygblomst
og padderne strandtudse og stor vandsalamander.  Ved Bobakkerne indebar det bl.a.  en udvidelse af naturområdet, hvor  14 ha tidligere landbrugsarealer mod syd, blev omdannet til  græsland, der med årene ventes at udvikle sig til overdrev.

Kilder og henvisninger
 Om fredningen på fredninger.dk
 Natura 2000 planen 
 Topografisk kort over området
Folder om Helnæs

Fredede arealer i Danmark
Lokaliteter i Assens Kommune
Naturgenopretning i Danmark
Brønshøjparken

Brønshøjparken er en offentlig park i Brønshøj i København. Den kuperede park ligger omkring den 6.700 m² store sø Louisehullet. Desuden er der fodboldbaner og en legeplads i parken. Billedhuggeren Svend Lindharts skulptur Moder med børn fra 1940 er opsat i parken.

Parken ligger nord for Frederikssundsvej, lige øst for den oprindelige landsby og lidt vest for krydset med Borups Allé. Parken ligger i en naturlig lavning, hvor en grøft oprindeligt ledte vand fra Degnemosen til Utterslev Mose. Det meste af grøften er nu rørlagt og området, hvor den lå, er opfyldt. I 1920'erne lå der et vaskeri på stedet. Parken blev anlagt omkring søen i 1930'erne i forbindelse med anlæggelsen af Hyrdevangen. Den blev fredet i 1966.

Noter 

Parker i København
Parken
Skandinavisk (skak)

Skandinavisk eller skandinavisk forsvar er en skakåbning, der er karakteriseret af trækkene:
1. e4 d5

Åbningen bliver klassificeret med koden B01 i Encyclopaedia of Chess Openings (). Det skandinaviske forsvar bliver beskrevet i Scachs d'amor, som den ældste åbning af sort, der kendes fra moderne skak. Det generelle formål med forsvaret er at forhindre at hvid får kontrol over midten af brættet, og fremtvinger i praksis et åbent spil, mens det tillader at sort får opbygget en stærk bondestruktur.

Referencer

Eksterne henvisninger 
 Scandinavian Defense

Skakåbninger
Henry Bird

Henry Edward Bird (født 14. juli 1830 i Portsea i Hampshire, død 11. april 1908) var en engelsk skakspiller, der også var forfatter og revisor. Han skrev en bog kaldet Chess History and Reminiscences samt en anden kaldet An Analysis of Railways in the United Kingdom.

Selvom Bird fungerede som revisor og ikke en professionel skakspiller siges det at han "levede for skak, og ville spille mod hvem som helst, hvor som helst på ethvert tidspunkt under alle betingelser."

Bird var med til at gør skakåbningen 1.f4 populær, og den kaldes i dag Birds åbning samt Birds forsvar (1.e4 e5 2.Nf3 Nc6 3.Bb5 Nd4). Birds åbning bliver betragtet som fornuftig, men dog ikke den bedste måde at åbne på. Birds forsvar betragtes som en smule underlegen, men med mulighed for at trække modstanderen ind i en fælde.

Bibliografi 
 Bird, H. E. Chess Masterpieces (London: Dean, 1875)
 Bird, H. E. The Chess Openings, Considered Critically and Practically (London: Dean, 1877; New York: Lockwood, 1880, 1886)
 Bird, H. E. Chess Practice (London: Sampson Low, Marston, Searle & Rivington, 1882; Sampson Low, Marston & Company, 1892)
 Bird, H. E. Chess History and Reminiscences (London: Dean, 1893)
 Bird, H. E. Chess Novelties and Their Latest Developments (London, New York: F. Warne, 1895)

Referencer

Eksterne henvisninger 
 Henry Bird download 22 of his games in pgn format.
 Henry Edward Bird
 
 

Skakspillere fra Storbritannien
Revisorer
Juridisk trussel

En juridisk trussel er en erklæring fra en part, der agter at tage retslige skridt mod en anden part. Dette er generelt ledsaget af et krav om, at den anden part foretager en handling, der kræves af den første part, eller at man afstår fra fortsætte med de handlinger, den krævende part gør indsigelse mod.

Jura
Tashan Oakley-Boothe

Tashan Oakley-Boothe (født 14. februar 2000) er en engelsk fodboldspiller der spiller for Tottenham Hotspur.

Eksterne henvisninger 
 

Fodboldspillere fra Tottenham Hotspur F.C.
Marcus Edwards

Marcus Edwards (født 3. december 1998) er en engelsk professionel fodboldspiller, som spiller for Primeira Liga-klubben Sporting CP.

Klubkarriere

Tottenham Hotspur 
Edwards blev del af Tottenham Hotspurs ungdomsakademi som otteårig, og skrev i august 2016 sin første professionelle kontrakt med klubben. Han fik sin professionelle debut den 21. september 2016 i en EFL Cup-kamp imod Gillingham.

Lejeaftaler 
Edwards blev i januar 2018 udlejet til Norwich City for resten af 2017-18 sæsonen. Lejeaftalen var dog langt fra en succes, da han kun spillede en enkelt kamp for klubben, før han i april vendte tilbage til Tottenham.

Edwards blev igen udlejet i august 2018, denne gang til hollandske Excelsior.

Vitória de Guimarães 
Edwards skiftede i september 2019 til Vitória S.C. på en fast aftale. Han etablerede sig med det samme som en fast mand på holdet.

Sporting CP 
Edwards skiftede i januar 2022 til Sporting CP.

Landsholdskarriere 
Edwards har repræsenteret England på flere ungdomsniveauer. Han var del af Englands U/19 trup, som vandt U/19-EM i 2017.

Titler 
England U/19

 U/19 Europamesterskabet: 1 (2017)

Individuelle

 U/17 Europamesterskabet Tuneringens hold: 1 (2015)

Referencer

Eksterne henvisninger 

Personer fra London
Fodboldspillere fra England
Fodboldspillere fra Tottenham Hotspur F.C.
Fodboldspillere fra Norwich City F.C.
Fodboldspillere fra S.B.V. Excelsior
Fodboldspillere fra Vitória SC
Fodboldspillere fra Sporting Clube de Portugal
Denis Suárez

Denis Suárez Fernández (født 6. januar 1994 i Salceda de Caselas, Spanien) er en spansk fodboldspiller, der spiller som midtbanespiller hos La Liga-klubben FC Barcelona.

Eksterne henvisninger 

 

Fodboldspillere fra FC Barcelona
Fodboldspillere fra Spanien
Slipsekæde

En slipsekæde er et smykke til at kontrollere et slips. Lidt ligesom en slipseklemme bruges den til at holde et slips fast til skjortebrystet, således at slipses hænger lige. Det er en type accessories som består af to dele; en solid klemme og en tynd kæde, der ofte er fremstillet af guld eller sølv. Klemme sættes fast på en knap eller stolpen på skjortebrystet, og når den bruges korrekt er den helt dækket af slipset. Kæden går rundt foran slipset og holdet det på plads.

Se også 
Flipnål
Kravetnål
Slipsenål

Beklædningsgenstande
Smykker
Lampepudsergræs

 
Lampepudsergræs (Pennisetum alopecuroides) er en flerårig, urteagtig græsart. I sit oprindelige udbredelsesområde bruges arten som husdyrfoder, mens den både i Europa og Nordamerika bliver dyrket som prydplante på grund af de lange, lådne frugtstande (”aks”).

Kendetegn 
Lampepudsergræs er en staude med en tueformet vækst (græs). Stænglerne er tynde, furede og beklædt med fine hår. Bladene er grundstillede og danner en tæt tue. De enkelte blade er lange og smalle (henholdsvis 80 x 1 cm) med begge sider græsgrønne til mørkegrønne. Høstfarven er guldgul. Blomsterne sidder på slanke skud, hvor de er samlet i småaks, der tilsammen danner et endestillet, cylinderformet, uægte aks. Småaksene består af to blomster, hvor den lavestsiddende er steril, mens den yderste er frugtbar. De enkelte blomster er reducerede, som det er sædvanligt hos græsserne. Frøene er nødder.

Rodsystemet består af seje, krybende jordstængler og trævleagtige, dybtgående og ens tykke rødder.

Lampepudsergræs når en højde på 1,20 m og en bredde (i tuen) på ca. 0,75 m.

Hjemsted 
Arten er hjemmehørende i Kaukasus, mange af Kinas provinser og på Taiwan. Desuden i et bælte fra Korea og Japan over Filippinerne, Myanmar og det nordøstlige Indien til Indonesien, Australien, New Zealand og Polynesien. Her vokser den fra 0 til 3.200 m højde på bjergskråninger og langs vejkanter.

Chilgapsan provinspark rummer det område, hvor bjerget Chilgapsan ligger, nemlig ved enden af Charyeong bjergkæden. Området ligger syd for Seoul og ud mod det Det gule hav, hvor de voldsomme skift mellem varme somre og kolde vintre med store nedbørsmængder (1600 mm/år) giver basis for en høj biodiversitet. Her vokser arten sammen med bl.a. almindelig fjerbusk, almindelig gyldenris (her i underarten asiatica), almindelig skæbnetræ, amurvin, Asarum sieboldii (en art af hasselurt), asiatisk kaki, butbladet liguster, ellebladet løn, monoløn og ildløn (tre arter af løn), etagekornel, femfingret akebia, fersken og japansk kirsebær (to arter med stenfrugt), fliget kranstop, Fraxinus chinensis (en art af ask), hjertebladet avnbøg, hvid fredløs, hvid morbær, indisk jordbær, japansk asters, japansk bambus, japansk fyr, koreafyr og begfyr (tre arter af fyr), japansk glasbær, japansk kastanje, japansk konval (her varieteten pluriflorum), japansk lærk, japansk peber, japansk styraks, japansk zelkova, Juniperus rigida (en art af ene), Kalopanax, kejsereg, Quercus mongolica og Quercus serrata (tre arter af eg), kejsertræ, kinesisk elefantgræs (her varieteten purpurascens, kaldet "flammegræs"), koreaazalea, liden tvetand, mangeblomstret rose, papirmorbær, rundbladet celaster, russisk skilla, skovmærke, skyrækker, skærmsølvblad, storbladet staudeklematis, tofarvet kløverbusk, vinget benved og åkandemagnolia

Galleri

Note 

Græsser
Foderafgrøder
Haveplanter
Wout van Aert

Wout van Aert (født 15. september 1994, Herentals) er en belgisk cykelrytter på både landevej og i cykelcross. Han kører for . Hans sejre i landevejscykling inkluderer monumentet Milano-Sanremo, etapesejre i Tour de France og sølv i både enkeltstart og linjeløb ved VM. Han har vundet på både bjergetaper, enkeltstarter, massespurter, bakkede klassikere og brostensklassikere.

I 2018 vandt han klassementet og anden etape af PostNord Danmark Rundt. Han vandt 10. etape af Tour De France i 2019, i 2020 vandt han to etaper, og i 2021 vandt han tre etaper: En bjergetape over Mont Ventoux, den sidste enkeltstart, og sprinten på Champs Elysees. Wout Van Aert er også tredobbelt verdensmester i cykelcross. Han vandt i 2016, 2017 og 2018.

Meritter

Landevej

2016
Schaal Sels

2017
Ronde van Limburg
Elfstedenronde
Grand Prix Pino Cerami

2018
Samlet og 2. etape i PostNord Danmark Rundt
Bronze ved EM i landevejscykling, linjeløb

2019
4. (ITT) og 5. etape, Critérium du Dauphiné
Belgisk mester i enkeltstart
10. etape, Tour de France

2020
Strade Bianche
Milano-Sanremo
1. etape, Critérium du Dauphiné
5. og 7. etape, Tour de France
Sølv ved VM i landevejscykling, enkeltstart
Sølv ved VM i landevejscykling, linjeløb

2021
1. og 7. etape (ITT), Tirreno-Adriatico
Gent-Wevelgem
Amstel Gold Race 
 Belgisk mester i linjeløb
11., 20. (ITT) og 21. etape, Tour de France
  Sølv, linjeløbet ved OL
Sammenlagt + 1., 4., 6, og 8. etappe, Tour of Britain

2022
Omloop Het Nieuwsblad
4. etape (ITT), Paris-Nice
E3 Saxo Bank Classic
1. og 5. etape, Critérium du Dauphiné
Tour de France
Vinder af 4., 8. og 
 Løbets mest angrebsivrige rytter

2023
E3 Saxo Classic

Eksterne henvisninger 

Mandlige cykelryttere fra Belgien
Danmark Rundt-vindere
Cykelcrossryttere
Deltagere for Belgien ved sommer-OL 2020
Cykelryttere ved sommer-OL 2020
Olympiske sølvmedaljevindere fra Belgien
Medaljevindere ved sommer-OL 2020
Olympiske medaljevindere i cykling
Per Christiansen (flertydig)

Per Christiansen er navnet på flere personer:
 Per Christiansen (født 1952) – dansk journalist og studievært
 Per Christiansen (arkitekt) (1919-2002) – dansk arkitekt
 Per Christiansen (hospitalsdirektør) (født 1957) – dansk hospitalsdirektør

Se også 
 Per Christensen (født 1957) – dansk fagforeningsleder
Fujairah (emirat)

Emiratet Fujairah (; ) er et emirat på østkysten af den Arabiske Halvø og et af de syv emirater, der indgår i de Forenede Arabiske Emirater. Det har et areal på og et befolkningstal på  indbyggere. Emiratet omfatter hovedstaden Fujairah, efter hvilken det er opkaldt. Det har været regeret af Hamad bin Mohammed Al Sharqi siden 1974.

Eksterne henvisninger 

 
Fujairah
Fujairah
Forenede Arabiske Emirater
Hans Numsen

Hans Numsen (Hans von Numsen eller Hans Hans Nummesen, født 1613, død 1652) er det første veldokumenterede medlem af den senere adelsslægt Numsen, hvilket sikkert skyldes hans gode forbindelse til Corfitz Ulfeldt, som han var tjener for.

Job 
Han nævnes 1642-44 som "Skriver udi Rådstuen", derefter materialskriver på Bremerholm, 1645 i fuld virke med at udlevere tømmer, tjære, sejl, kabelgarn.
I 1600-tallet opstod et behov for en kirke ved Bremerholm, derfor besluttede Christian 4. at ankersmedjen skulle indrettes til kirke, som derefter blev kendt som Holmens Kirke, specielt beregnet til flådens folk.
Mange epitafier i kirken var opsat af fremtrædende københavnske borgere og gejstlige samt højtstående personer fra Søværnet, og
derfor fik Hans Numsen også et epitafium, der var malet af selveste hofmaler Karel van Mander. Van Mander fremhæver forældrenes stolthed over børneflokken, som om de selv er bestemt til at opnå en fremtrædende position i samfundet.

Børn og koner 
Han blev gift første gang med Inger Margrethe Wibe (Inger Margrethe Von Numsen) i 1645 som han fik tre børn med. Hustruen døde dog tidligt i en aldre af 24 år i 1648, hvorefter Hans von Numsen blev blev gift med Maren Willumsdatter Dichmand i 1649.

 Corfitz Numsen (1645-1701) opkaldt efter Corfitz Ulfeldt
 Eleonore Christine Numsen (1647-1705)
 Mathias von Numsen (1648-1731)

Kilder 

Hans